ติดตามสถานการณ์การระบาดระลอก 3 หลังผู้ติดเชื้อรายวันยังเพิ่มต่อเนื่อง / ทิศทางราคาสินแร่เหล็กซึ่งล่าสุดทำจุดสูงสุดในรอบ 10 ปี / ดัชนีค่าระวางเรือคอนเทนเนอร์ SCFI ที่ฟื้นตัวขึ้น
19 เมษายน 2564

ติดตามสถานการณ์การระบาดระลอก 3 หลังผู้ติดเชื้อรายวันยังเพิ่มต่อเนื่อง / ทิศทางราคาสินแร่เหล็กซึ่งล่าสุดทำจุดสูงสุดในรอบ 10 ปี / ดัชนีค่าระวางเรือคอนเทนเนอร์ SCFI ที่ฟื้นตัวขึ้น  

สำหรับสถานการณ์การระบาดระลอก 3 ติดตามมาตรการรัฐในส่วน Social distancing ที่อาจเข้มงวดขึ้นต่อเนื่องจากการระบาดของโควิด-19 โดยล่าสุดในวันที่ 18 เม.ย. จำนวนผู้ติดเชื้อรายวันปรับตัวสูงขึ้นเป็น 1,767 ราย ส่งผลให้มี Active case สะสมเพิ่มเป็น 13,569 ราย และในนี้มีผู้ป่วยอาการหนัก 128 ราย และใช้เครื่องช่วยหายใจ 28 ราย ทั้งนี้คาดว่ากลุ่ม Vaccine plays จะยังถูกกดดันจากปัจจัยดังกล่าว เช่น จำนวน traffic ในห้างที่ลดลง (กลุ่มห้าง โรงภาพยนต์และร้านอาหาร) การ cancel โรงแรมกว่า 30% ในช่วงวันหยุดสงกรานต์ คำสั่งห้ามบิน 23.00-4.00 น. และการขายตั๋วเว้นระยะห่าง (กลุ่มโรงแรม และสายการบิน) การปิดกรมบังคับคดีระหว่าง 16-30 เม.ย. (กลุ่ม AMCs) การปิดสาขาของสปาในจังหวัดชลบุรีและภูเก็ต (SPA) รวมถึงการใช้รถไฟฟ้าที่น้อยลงจากการ WFH (กลุ่มรถไฟฟ้า) อย่างไรก็ตามคาดว่าน่าจะเป็นโอกาสสะสมหุ้นกลุ่มนี้เมื่ออ่อนตัว เพราะคาดว่าสถานการณ์จะดีขึ้นใน 2-3 เดือนข้างหน้าจากมาตรการ Social distancing และการเร่งฉีดวัคซีนของไทย โดยล่าสุดอิสราเอลได้ประกาศเลิกมาตรการสวมหน้ากากหลังฉีดวัคซีนแล้ว 57% ของประชากรทั้งประเทศ 

ในส่วนของปัจจัยราคาต่างประเทศและการส่งออก ติดตามทิศทางราคาสินแร่เหล็กซึ่งล่าสุดทำจุดสูงสุดในรอบ 10 ปีที่ 211 เหรียญต่อตันสำหรับ The high-grade Brazilian index (65% Fe fines) ซึ่งได้แรงหนุนจากอุปสงค์เหล็กโลกที่ขยายตัว 4.1% YoY ในปีนี้ (คาดการณ์โดยบริษัทวิจัย IndexBox) การลดการอุดหนุนให้กับผู้ส่งออกเหล็กของจีนเหลือ 8-9% จาก 13% ขณะที่อุปทานของเหมืองในจีนลดลงจากความพยายามของรัฐบาลจีนในการควบคุมการปล่อยมลพิษ มองเป็นบวกกับกลุ่มเหล็ก รวมถึงกลุ่มเรือแห้งเทกอง (PSL และ TTA) ทั้งในมุมของดัชนี BDI ที่ฟื้นตัว (+14% WoW ในสัปดาห์ที่ผ่านมา) และราคา scrapping ที่สูงขึ้น นอกจากนี้ราคาเหล็กที่แพงจะทำให้พวกกลุ่มค้าปลีกที่เน้นขายวัสดุก่อสร้าง (DOHOME, GLOBAL) ได้ประโยชน์จาก inventory gain ด้วย อย่างไรก็ตามราคาเหล็กที่ปรับสูงขึ้นจะเป็นลบกับกลุ่มรับเหมาในส่วนของ margin ที่ลดลงหลังราคาปรับขึ้นมากว่า 20-25% ตั้งแต่เดือน มี.ค. ที่ผ่านมา 

ติดตามดัชนีค่าระวางเรือคอนเทนเนอร์ SCFI ที่ฟื้นตัวขึ้น 6.8% ในสัปดาห์เป็น 2,833 จุด ใกล้เคียงกับระดับสูงสุดเป็นประวัติการณ์มาจากความต้องการนำเข้าของสหรัฐฯที่ยังสูงอยู่เพราะ Inventory-to-sales ยังอยู่ในระดับต่ำ ผลกระทบต่อเนื่องจากเรือขวางคลองสุเอช และเรือใหม่ยังออกมาน้อย มองเป็นบวกกับ RCL และพวก Freight forwarder 

ส่วนพรีวิวผลประกอบการ 1Q21 ติดตามการประกาศผลประกอบการ 1Q21 ของกลุ่มธนาคารพาณิชย์ โดยนักวิเคราะห์ KS คาดกำไรจะฟื้นตัว +42% QoQ จากค่าใช้จ่าย OPEX และการตั้งสำรองที่ลดลงตามทิศทางการฟื้นตัวของเศรษฐกิจในประเทศ แต่ยังลดลง 30% YoY เพราะฐานปีก่อนยังสูงจากก่อนเกิดโควิด-19 นอกจากนี้ให้ติดตามทิศทาง BY 10 ปีของสหรัฐฯ ก่อนการประชุมเฟดในวันที่ 27-28 เม.ย. ซึ่งจะเป็นตัวชี้นำการเคลื่อนไหวของหุ้นกลุ่มธนาคาร และประกัน โดยเราชอบ KTB, KKP, BBL 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1,535-60 จุด แนะ SCC  

หุ้นแนะนำ SCC (พื้นฐาน 425.00 บาท) คาดกำไรสุทธิไตรมาส 1/2564 จะอยู่ที่ 1.23 หมื่นลบ. เพิ่มขึ้น 77% YoY และ 53% QoQ หนุนจากทุกกลุ่มธุรกิจ ค่าใช้จ่ายที่ลดลงและกำไรจากสต็อกน้ำมัน, ภาพรวมไตรมาส 2/2564 แข็งแกร่งจากส่วนต่างราคาเคมีภัณฑ์และรายได้เงินปันผลที่ดีขึ้น ภาพรวมครึ่งแรกของปีนี้ที่สดใสเพิ่ม upside risk ต่อประมาณการรวมทั้งปีของเรา รายงานตัวเลขเศรษฐกิจ วันจันทร์ ติดตาม ตัวเลขยอดผลิตรถยนต์ของไทยเดือน มี.ค. ตัวเลขส่งออก และนำเข้าของญี่ปุ่นเดือน มี.ค. คาด +11.6% YoY และ 4.7% YoY ตามลำดับ วันอังคาร ติดตาม การกำหนดอัตราดอกเบี้ยนโยบายของจีนคาดคงดอกเบี้ย Loan Prime Rate ที่ 3.85% และตัวเลข Producer Price Index ของเยอรมันคาด +0.5% MoM  วันพุธ ติดตาม ตัวเลข CPI ของอังกฤษเดือน มี.ค. คาด +0.3% MoM และ 0.7% YoY ตามลำดับ และตัวเลขปริมาณน้ำมันสำรองของสหรัฐฯรายสัปดาห์วันพฤหัสฯ ติดตาม ตัวเลขส่งออกและนำเข้าของไทยเดือน มี.ค. คาด -1% YoY และ +4% YoY ตามลำดับ ตัวเลขดุลการค้าของไทยเดือน มี.ค. คาดเกินดุล 1,540 ล้านเหรียญสหรัฐฯ การประชุมธนาคารกลางยุโรปคาดคงอัตราดอกเบี้ยนโยบาย Deposit Facility Rate ที่ -0.50% ตัวเลขการขอสวัสดิการว่างงานรายสัปดาห์คาด +6.25 แสนตำแหน่ง ตัวเลขยอดขายบ้านมือสองเดือน มี.ค. คาด -0.8% MoM เป็น 6.17 ล้านยูนิต  วันศุกร์ ติดตาม ตัวเลขคาดการณ์ PMI ภาคการผลิตของเยอรมันเดือน เม.ย. ประเมิน -1% MoM เป็น 65.9 จุด ตัวเลขคาดการณ์ PMI ภาคการผลิตของเยอรมันเดือน เม.ย. ประเมิน +2.3% MoM เป็น 60.5 จุด และตัวเลขยอดขายบ้านใหม่ในสหรัฐฯ เดือน มี.ค. คาด +12% MoM เป็น 8.68 แสนยูนิต